Stanovisko Komisie v súlade s článkom 251 ods. 2 tretí pododsek písm. c) Zmluvy o ES k zmenám a doplneniam Európskeho parlamentu, ktoré sa týkajú spoločnej pozície Rady vo veci návrhu smernica európskeho Parlamentu a Rady, ktorou sa mení a dopĺňa dvadsiaty druhý krát smernica Rady 76/769/EHS týkajúca sa obmedzení uvádzania na trh a používania niektorých nebezpečných látok a prípravkov (ftaláty v hračkách a vo výrobkoch určených na starostlivosť o dieťa) Ktorým sa mení a dopĺňa návrh Komisie podľa článku 250 ods. 2 Zmluvy o ES /* KOM/2005/0434 v konečnom znení - 1999/0238 */





[pic] | KOMISIA EURÓPSKYCH SPOLOČENSTIEV | Brusel 16.9.2005 KOM(2005) 434 konečná verzia 1999/0238 COD STANOVISKO KOMISIE v súlade s článkom 251 ods. 2 tretí pododsek písm. c) Zmluvy o ES k zmenám a doplneniam Európskeho parlamentu, ktoré sa týkajú spoločnej pozície Rady vo veci návrhu SMERNICA EURÓPSKEHO PARLAMENTU A RADY, ktorou sa mení a dopĺňa dvadsiaty druhý krát smernica Rady 76/769/EHS týkajúca sa obmedzení uvádzania na trh a používania niektorých nebezpečných látok a prípravkov (ftaláty v hračkách a vo výrobkoch určených na starostlivosť o dieťa) KTORÝM SA MENÍ A DOPĹŇA NÁVRH KOMISIEpodľa článku 250 ods. 2 Zmluvy o ES 1. ÚVOD V článku 251 ods. 2 tretí pododsek písm. c) Zmluvy o ES sa ustanovuje, že Komisia má predložiť stanovisko k zmenám a doplneniam navrhnutým Európskym parlamentom v druhom čítaní. Stanovisko Komisie k zmenám a doplneniam navrhnutým Európskym parlamentom je uvedené nižšie. 2. SÚVISLOSTI 3. Dátum rozhodnutia Komisie: 10. november 1999 4. Dátum odovzdania Európskemu parlamentu a Rade: 10. november 1999 5. Stanovisko Hospodárskeho a sociálneho výboru: 1. marec 2000 6. Dátum stanoviska Parlamentu v prvom čítaní: 6. júl 2000 7. Dátum prijatia spoločnej pozície: 4. apríl 2005 (jednohlasne) 8. Dátum stanoviska v druhom čítaní: 5. júl 2005 9. ÚČEL NÁVRHU Komisia navrhla zmenu a doplnenie smernice 76/769/EHS prvýkrát 10. novembra 1999 (KOM (1999) 577 konečná verzia) s cieľom zakázať používanie šiestich ftalátov v hračkách a vo výrobkoch určených na starostlivosť o dieťa, ktoré si môžu deti mladšie ako tri roky vkladať do úst. V rámci následných diskusií sa Rada rozhodla počkať na výsledky medzičasom započatej série komplexných hodnotení rizík podľa nariadenia Rady (EHS) č. 793/93 o vyhodnocovaní a kontrole rizík existujúcich látok. Na základe týchto hodnotení rizík sa v súčasnosti sprístupnili nové vedecké údaje. Okrem návrhu trvalého obmedzenia prijala Komisia v roku 1999 dočasné opatrenia v súlade s rozhodnutím Komisie 1999/815/ES na základe článku 9 smernice Rady 92/59/EHS, ktoré zakazuje používanie šiestich ftalátov v hračkách a vo výrobkoch určených na starostlivosť o dieťa, ktoré si môžu deti mladšie ako tri roky vkladať do úst. Komisia obnovovala tieto dočasné zákazy pravidelným predlžovaním platnosti rozhodnutia 1999/815/ES (každé 3 mesiace / 6 mesiacov). Členské štáty taktiež prijali rôzne obmedzenia týkajúce sa ftalátov v hračkách a vo výrobkoch určených na starostlivosť o dieťa. Všetkým zúčastneným stranám vrátane priemyselného odvetvia spôsobuje ťažkosti nestabilná právna situácia a rozdiely na vnútornom trhu. Preto by sa mala čo najskôr vytvoriť stabilná právna situácia. 10. STANOVISKO KOMISIE K ZMENÁM A DOPLNENIAM EURÓPSKEHO PARLAMENTU Zmeny a doplnenia schválené Komisiou Komisia môže akceptovať všetky 4 zmeny a doplnenia prijaté Európskym parlamentom v ich úplnom znení. Tieto zmeny a doplnenia sú výsledkom kompromisnej dohody, ku ktorej dospel Európsky parlament a Rada s cieľom prijať smernicu v druhom čítaní. Zmeny a doplnenia sú v súlade s cieľmi návrhu Komisie a udržiavajú rovnováhu záujmov dosiahnutých v rámci spoločnej pozície. Zmeny a doplnenia spoločnej pozície sa vzťahujú predovšetkým na rozšírenie obmedzenia v používaní troch ftalátov DINP, DIDP a DNOP na všetky hračky, ktoré si môžu deti vkladať do úst. Definícia výrobku určeného na starostlivosť o dieťa sa naviac rozšírila tak, že zahŕňa slovo „hygiena“. Od Komisie sa okrem toho žiada, aby prehodnotila aj ďalšie oblasti použitia, konkrétne zdravotné pomôcky. Kompromisný výsledok sa ľahšie dosiahol vďaka dvom deklaráciám Komisie počas plenárneho zasadnutia v júli 2005 (pozri prílohu). 11. ZÁVER V súlade s článkom 250 ods. 2 Zmluvy o ES Komisia mení a dopĺňa svoj návrh podľa vyššie uvedeného. PRÍLOHA Deklarácie Komisie: Usmerňovací dokument (pripravený už počas zasadnutia Rady pre konkurencieschopnosť 24. septembra 2004): Akonáhle sa prijme smernica o obmedzeniach v uvádzaní na trh a používaní niektorých ftalátov v hračkách a vo výrobkoch určených na starostlivosť o dieťa (dvadsiata druhá zmena a doplnenie smernice Rady 76/769/EHS týkajúcej sa obmedzení uvádzania na trh a používania niektorých nebezpečných látok a prípravkov), Komisia po porade s odborníkmi z členských štátov zodpovednými za riadenie smernice 76/769/EHS a so zainteresovanými stranami pripraví usmerňovací dokument, aby zjednodušila implementáciu tejto smernice. Tento dokument sa bude zaoberať najmä ustanoveniami o obmedzeniach v používaní niektorých látok v hračkách a vo výrobkoch určených na starostlivosť o dieťa, pokiaľ ide o splnenie podmienky „ktoré si môžu vkladať do úst“, ako je definované v prílohe ku smernici. V rámci tejto práce sa preskúmajú aspekty, ktoré sa týkajú „prípustných“ plastifikovaných materiálov a „ručných“ hračiek. Vonné látky Komisia potvrdzuje svoj zámer zaoberať sa problematikou vonných látok v hračkách v rámci revízie smernice o bezpečnosti hračiek. Bude to mať tú výhodu, že sa stanoví, čo patrí medzi „vonné látky“, zvážia sa primerané opatrenia, ktoré by riešili zistené riziká, a zabezpečí sa súlad s ostatnými právnymi ustanoveniami uvedenej smernice.